《雨中客至》
明代·陈凤

新水柴门涨碧沙，孤村烟树隐渔家。
客来湖上偏逢雨，春到江南又见花。
沽酒隔邻传小瓮，打鱼深夜出枯槎。
浮生莫遣浮名误，醉里还惊两鬓华。

作者简介：明应天府上元人，字羽伯，一作羽白，号玉泉，又号元举。嘉靖十四年进士。官至陕西参议。从顾璘游，工诗，与许仲贻、谢与槐齐名。有《清华堂稿》，辑有《欣慕编》。